Berou - www.bybelkennis.co.za
Better to face danger once than to be always in fear – Zig Ziglar
Billy Graham het die VSA en sy "misleide" mense opgeroep tot berou en bekering. Dit is een van 'n reeks waarskuwings dat God die VSA gaan oordeel. Die 93-jarige het 'n ope brief, My Heart Aches for America, geskryf. Daarin skryf hy van die verskriklikste afwaartse spiraal waarin Amerika verkeer. Sy oorlede vrou het by geleentheid gesê:"If God doesn't punish America, He'll have to apologize to Sodom and Gomorrah
In sy brief skryf hy dat "selfgesentreerde toegeeflikheid, trots en 'n gebrek aan skaamte oor sonde nou tekens is van die Amerikaanse leefwyse." Alhoewel sy hart seer is vir sy volk, is die goeie nuus dat die Here 'n God van genade is – hy reageer op berou. In die tyd van Jona was Nineve die wêreldmag – ryk, onbekommerd en selfgesentreerd. Toe Jona uiteindelik in Nineve aankom en God se waarskuwing oordra aan die mense het hulle geluister, berou gehad en hulle bekeer. Dieselfde ding kan weer gebeur.
Graham se oproep vir berou en bekering is maar een van vele van bekende godsdiensleiers. Die algemene gevoel is dat Amerika agteruitgaan: ekonomiese agteruitgang, sedeloosheid, korrupsie, 'n toenemende sekulêre humanisme en godsdienstige agteruitgang.
Wat godsdiensleiers tans voel is nie wanhoop nie, maar wel dringendheid. Optrede is nou nodig – nederige en opregte berou. Daar is 'n behoefte aan 'n geestelike herlewing.